Se Läbdaa werr ich net vegesse, wie das war  sellemols in de Schul in de erschd odder zwätt Klass.  Das Frollein, groß, streng, unnahbar isses, erklärt uns Arwedsgeräd vun de Baure  was ma heitsedaas hat unn wie`s frieher war. Mei Zeichefingerche schnerrt hoch, weil ich grad neilich gesiehn hann, in de Scheier vun meim Großvadder hängt im hinnerschde Eck, ganz zugeschdaabt unn voll met Schbinnweb, e uralder  Dreschflechel hoch owwe an de Wand.